આ અંગે જિલ્લા સમાજ સુરક્ષા અધિકારી જે.એન.મકવાણાએ જણાવ્યુ કે, દિવ્યાંગ યુવક-યુવતી પરસ્પર લગ્ન કરે તો બન્નેના 50 હજાર લેખે રૂપિયા 1 લાખ સહાય મળે છે. જયારે દિવ્યાંગ વ્યકિત અન્ય કોઇ વ્યકિત સાથે લગ્નગ્રંથીથી જોડાય તો 50 હજારની સહાય સરકાર આપે છે. અગાઉ આ યોજનાનો લાભ મેળવવા માટે આવકની મર્યાદા હતી પરંતુ વર્ષ 2016માં સરકારે ઠરાવ કરી આવક મર્યાદા નાબુદ કરી છે. જિલ્લાના દિવ્યાંગ લાભાર્થીઓને આવી સહાય મેળવવા માટે બહુમાળી ભવન સ્થિત જિલ્લા સમાજ સુરક્ષા કચેરીનો સંપર્ક કરી શકાય છે.